Luunja mõisa kalmistu

Luunja mõisa kalmistu on kalmistu Tartu-Maarja kihelkonnas Tartumaal, tänapäevase haldusjaotuse järgi Luunja alevikus Luunja vallas Tartu maakonnas.

Kirjeldus
Kalmistu jääb Luunja mõisa südamest linnulennult ühe kilomeetri kaugusele põhjakirdesse. Kalmistul oli ka teadmata ajal rajatud kabel.

Ajalugu
Kalmistu rajasid mõisa tollased omanikud Münnichid arvatavasti varsti pärast 1767. aastat, kui Peterburis suri ja maeti Burchard Christoph von Münnich. Ta maeti millalgi ümber Luunja mõisa kalmistule. 19. sajandi algul maeti kalmistule mõisa tollaste omanike Nolckenite suguvõsa liikmeid."Vana-Tartumaa baltisaksa mõisnike kalmistud". Tartu Postimees, 9. detsember 2008 Kalmistule on üldse arvatavasti maetud 17 inimest.Vilja Kohler. "MTÜ Münnich korrastab Luunja mõisnike kalmistut". Tartu Postimees, 11. november 2008

Lammutamine
Kalmistu oli jäetud maha, kui 1970. aastate algul hakkas Luunja sovhoos selle asukohta ehitama sigalat. Osa kalmistut ja selle kabel lammutati ning sealt saadud kive kasutati kohalike uute majade ehitusel. Ülejäänud osa kalmistut veeti täis prahti.

Korrastamine
2008. aastal asutati lagastatud kalmistu korrastamiseks MTÜ Münnich. 2012. aastal avati kalmistu asukohta rajatud mälestuspark külastajatele, pidulik avamine toimus 9. augustil 2013.Juune Holvandus. "Luunja legendaarse mõisaomaniku mälestus elab". Eesti Kirik, 28.08.2013

Kalmistule maetuid
Burchard Christoph von Münnich (1683–1767)

 Pilte 

Viited

Kirjandus
Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002
Alo Särg. "Luunja (Lunia, varemPropsthof)". - Tartumaa mõisad ja mõisnikud. Argo. Tallinn 2018. Lk 60–61

Välislingid

Vilja Kohler. "Luunja kuulsate parunite surnuaed saab viisaka ilme". Tartu Postimees, 18. oktoober 2011
Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
Vilja Kohler. "Luunja mõisnike kalmistu pajatab ajaloost ja meistki". Tartu Postimees, 9. august 2013

Kategooria:Tartu-Maarja kihelkonna kalmistud
Kategooria:Münnichid
Kategooria:Luunja vald
Kategooria:Tartu maakonna kalmistud
Kategooria:Eesti mõisakalmistud